Tysk arbeidsfront

«Tysk arbeidsfront», tysk originalnavn Deutsche Arbeitsfront, forkortet DAF, var en arbeidsorganisasjon i det nasjonalsosialistiske Tyskland. Den erstattet de tyske fagforeningene etter den nasjonalsosialistiske maktovertakelsen i 1933 og fortsatte til Tysklands nederlag i andre verdenskrig i mai 1945. DAF ble opprettet 10. mai 1933 med nazistpartiets Reichsorganisationsleiter Robert Ley som leder.

 Historie 
2. mai 1933 beordret Hitler at alle fagforeningsledere i Tyskland skulle arresteres. Nasjonalsosialisten og kjemingeniøren Robert Ley fikk da oppgaven med å skape DAF som erstatning for de forbudte fagforeningene.  Han konfiskerte fagbevegelsens fond for å etablere de såkalte Kraft durch Freude-programmene (forkortet KdF, «Kraft gjennom glede»). KdF organiserte konserter, sportsarrangementer og utenlandsturer for arbeiderklassen, og spilte en viktig rolle når det gjaldt å sette det nasjonalsosialistiske regimet i et positivt lys hos store deler av den tyske befolkningen. Det mest ambisiøse tiltaket var å fremstille «folkevognen», Volkswagen, i samarbeid med DAF. Hitler forlangte at folkevognen skulle fremstilles til en salgspris på 1 000 Reichsmark eller mindre, og da tysk bilindustri ikke klarte dette, bygget Porsche på DAFs bestilling en ny folkevognfabrikk i Fallersleben; men på grunn av krigsutbruddet i 1939, var det ingen av de 340 000 arbeiderne som hadde betalt avdrag på en folkevogn, som noen gang fikk en slik bil.Adam Tooze: The wages of destruction: the making and breaking of the Nazi economy, Allen Lane, 2006

Ley misbrukte sin stilling grovt ved å underslå DAFs midler til å skaffe seg en serie villaer i ulike byer, en serie biler, en privat jernbanevogn og en stor kunstsamling.  Hans privatliv var preget av fyll og kvinner.  Etterhvert fikk DAF rykte på seg for å være den mest korrupte av etatene i det nasjonalsosialistiske Tyskland.Richard J.Evans: The Third Reich in power, Allen Lane, 2005 Robert Ley ble siktet for krigsforbrytelser under Nürnberg-prosessene, og begikk selvmord få dager etter domfellelsen høsten 1945.
 Hovedavdelinger 
 Nationalsozialistische Betriebszellenorganisation (forkortet NSBO) – Fabrikkavdelingen
 Nationalsozialistische Handels- und Gewerbeorganisation (NSHABO) – Handels- og industriavdelingen

 Underavdelinger 
 Kraft durch Freude (KdF) – «Kraft gjennom glede», fritidsorganisasjon
 Schönheit der Arbeit (Amt der Schönhet der Arbeit, SdA) – «Arbeidets skjønnhet», del av KdF, arbeidet blant annet med sikkerhet og ergonomiDas Taschenbuch Schönheit der Arbeit
 Reichsarbeitsdienst (RAD) – «Riksarbeidstjenesten», sysselsettingstiltak og hjelpekorps under andre verdenskrig

 Flagg og vimpler 

 Se også 
 Kraft durch Freude
 Reichsarbeitsdienst

 Referanser 

 Eksterne lenker 

 Organisationsbuch der NSDAP 1937: Om Die Deutsche Arbeitsfront side 187-233

Kategori:Organisasjoner i det tredje rike
Kategori:Organisasjoner etablert i 1933
Kategori:1933 i Tyskland